multidisciplinair seminarie REACH en GHS | EMIS
Home » multidisciplinair seminarie REACH en GHS (klik hier voor de permanente link) Maak gewelddadige videospeletjies my kind meer aggressief? - Jou Gesin | Solidariteit WêreldJou Gesin | Solidariteit Wêreld
Tuis › Artikels › Maak gewelddadige videospeletjies my kind meer aggressief?
Maak gewelddadige videospeletjies my kind meer aggressief?
Die speel van videospeletjies het ʼn gewilde aktiwiteit geword vir mense van alle ouderdomme. Hierdie speletjies het oor die laaste paar jaar al hoe meer realisties begin lyk en van hulle kan aanlyn saam met ander spelers oral in die wêreld gespeel word. Die meeste kinders speel vir ten minste een uur per dag en hoe ouer die kind is, hoe meer tyd sal hy tipies op speletjies spandeer.
Studies het gevind dat die meeste kinders gewelddadige speletjies bo ander verkies. In van hierdie speletjies moet spelers hulle opponente uitwis deur hulle te skiet of met ander wapens aan te vat. Sommige ouers is bekommerd dat hierdie tipe spel hulle kinders aggressief kan maak.
Daar bestaan menige studies, maar geen konkrete uitsluitsel is gevind nie. Sommige studies toon geen konneksie tussen aggressie en gewelddadige videospeletjies nie, waar ander studies toon dat sommige kinders wel minder empatie toon en meer aggressief optree nadat hulle een van hierdie speletjies gespeel het.
Daar is egter wel gevind dat gewelddadige speletjies nie jou kind in ʼn krimineel of moordenaar of selfs ʼn boelie gaan verander nie. Vandat hierdie speletjies op die toneel verskyn en in gewildheid toegeneem het, het tienermisdaad afgeneem. Dit bewys geensins dat videospeletjies misdaad laat afneem nie, maar suggereer dat videospeletjies nie misdaad veroorsaak nie. Die bepalende faktore het veel meer te doen met armoede, mishandeling, verwerping en ander sosiale en geestesfaktore.
Die AACAP ( Amerikaanse Akademie vir Kinders en Adolessente Psigiatrie) stel voor dat ouers die volgende stappe neem om hulle kinders te help om hierdie speletjies toepaslik te speel en negatiewe gevolge te vermy:
Maak seker dat jou kinders nie speletjies speel met hoë ouderdomsbeperkings nie, selfs wanneer hulle by vriende gaan kuier.
Laat hulle speel waar jy hulle kan sien en kan hoor wat aangaan.
Speel die speletjies saam met jou kinders en bespreek die inhoud na die tyd.
Beperk die hoeveelheid tyd wat speletjies gespeel word, en sorg dat jy ʼn goeie rolmodel is wat nie self ure lank speel nie. Moet ook nie self gewelddadige speletjies speel wat bo jou kinders se ouderdomsbeperking is waar hulle dit kan sien en hoor nie.
Monitor alle aanlyn-aktiwiteite.
Bo en behalwe al hierdie stappe is dit ʼn feit dat elke kind verskil, en jy as ouer self moet besluit wat goed vir jou kinders is. Sommige kinders is meer sensitief en dit maak hulle bang om sekere speletjies te speel, sommige tree aggressief op en toon verlaagde vlakke van empatie nadat hulle gewelddadige speletjies gespeel het, ander toon geen negatiewe gevolge wanneer hulle dieselfde speletjies speel nie. Dit is dus belangrik om elke kind as ʼn individu met unieke behoeftes te sien en behandel.
American Academy of Children and Adolescent Psychiatry: https://www.aacap.org/AACAP/Families_and_Youth/Facts_for_Families/FFF-Guide/Children-and-Video-Games-Playing-with-Violence-091.aspx
Educational Neuroscience: http://www.educationalneuroscience.org.uk/resources/neuromyth-or-neurofact/violent-video-games-make-children-more-violent/
Psychology Today: https://www.psychologytoday.com/za/blog/evidence-based-living/201807/do-violent-video-games-make-kids-more-violent